Die kragvoorsiener het op Twitter gesê die aanvraag na elektrisiteit is meer as wat voorsien kan word. Beurtkrag sal tot 22:00 landswyd toegepas word. Dit is nog nie bekend of beurtkrag oor die naweek toegepas gaan word nie.
Eskom het Woensdag gesê die risiko vir beurtkrag is hoog nadat twee van Eskom se kragopwekkers onklaar geraak het. Een van die kragopwekkers is intussen herstel, maar die tweede een verskaf nog steeds nie elektrisiteit aan die stelsel nie.
“Die probleme met die kragopwekkers is een van talle ander uitdagings wat die situasie vererger het,” het Khulu Phasiwe, ŉ woordvoerder van Eskom, in daardie stadium gesê.
Eskom sukkel al die afgelope paar weke om die ligte aan te hou en ondervind instandhoudingsprobleme.
Gebruikers kan Eskom se webwerf besoek om die beurtkragskedule te bestudeer.
Hiers hy, daars hy, en weg is hy!
Brian van der Westhuizen · 5 jare gelede
Nes jy daar se. Ek wonder waar ek een van daai gloeilampe kan koop wat nie met krag werk nie?
As jy uitvind Brian, laat ons ook weet asb!
Die kampeerwinkels koop mens oulike lampe wat jy bedags in die son neersit en saans het jy lig vir 3 ure. Te oulik en lig is sterk.